
ŠAKIŲ RAJONO SAVIVALDYBĖS  TARYBA

SPRENDIMAS

DĖL MELIORACIJOS SISTEMŲ NAUDOTOJŲ ASOCIACIJOS ,,ŠAKIŲ RAJONO DRENAŽAS“ INVESTICINIO PROJEKTO ŠAKIŲ RAJONE LUKŠIŲ KADASTRINĖJE VIETOVĖJE DALIES MELIORACIJOS STATINIŲ REMONTO IR REKONSTRUKCIJOS RENGIMO IR ĮGYVENDINIMO

2011 m. vasario 23 d. Nr. T-36
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 41 p., Melioracijos įstatymo (Žin., 1993, Nr.71-1326; 2004, Nr. 28-877) 7 str. 3 d., Žemės ūkio ministro 2007 m. spalio 31 d. įsakymu Nr. 3D-478 ,,Dėl Lietuvos kaimo plėtros 2007-2013 metų programos priemonės ,,Žemės ūkio ir miškininkystės plėtra ir pritaikymo infrastruktūra“ veiklos srities ,,Žemės ūkio vandentvarka“ įgyvendinimo taisyklių patvirtinimo“ (Žin., 2007, Nr. 116-4749),    n u s p r e n d ž i a:


1. Dalyvauti partnerio teisėmis rengiant melioracijos sistemų naudotojų asociacijos         ,,Šakių rajono drenažas“ Šakių rajono Lukšių kadastrinėje vietovėje dalies melioracijos statinių remonto ir rekonstrukcijos investicinį projektą. Maksimali paramos suma projektui pagal veiklos sritį ,,Žemės ūkio vandentvarka“ – 1035840 Lt.


2. Nustatyti, kad netinkamos išlaidos, 10 procentų 1 punkte nurodyto projekto vertės ir pridėtinės vertės mokestis (PVM) bus finansuojamas iš melioracijos sistemų naudotojų asociacijos ,,Šakių rajono drenažas“ biudžeto. 


3. Įgalioti rajono savivaldybės administracijos direktorių Juozą Puodžiukaitį Lietuvos Respublikos norminių aktų nustatyta tvarka pasirašyti jungtinės veiklos sutartį tarp melioracijos sistemų naudotojų asociacijos ,,Šakių rajono drenažas” ir rajono savivaldybės administracijos ir visus su projektu susijusius dokumentus.

Meras 




                  Juozas Bertašius 

